-Vēl divus. -Tūlīt.
Bakijam gan veicas.
Jā, viņa ir smuka.
Ne tādēļ. Tas laimīgais rīt dosies ceļā. Būs akmens sviediena attālumā no fričiem,
kamēr mēs joprojām veiksim treniņlidojumus Nebraskā.
Neuztraucies! Drīz tur metīsim bumbas arī mēs.
-Jā. -Bakij, nākamais dzēriens uz mūsu rēķina.
Viņš tā nekad nav darījis.
Tātad tu esi Bakijs un viņš ir Baks?
Tas ir garš stāsts.
Viņi ir jauks pāris, vai ne? Vajadzēja viņus sapazīstināt agrāk.
Rīt viņš dosies prom.
Ikvienam vajag kādu, kam rakstīt uz mājām.
Diez vai Džons Īgans ir vēstuļu rakstītājs.
Varbūt, ja satiktu meiteni, kurai vērts rakstīt, viņš rakstītu.
Meiteni, kurai vērts rakstīt, atrast ir grūti.
Ne tad, ja zini, kur meklēt.
Es saprotu, ko gribi pateikt.
Tātad tu man rakstīsi?
Jau esmu uzrakstījis.
Tu man uzrakstīji vēstuli?
Jā.
Kas tur teikts?
Pagaidi, un uzzināsi.
Un kad tas būs?
Kad došos ceļā. Es teiktu - pēc divām trim nedēļām.
Man tevis pietrūks ik brīdi.
Tā, kungi, tosts.
Bak, Mārdža… Ei, balodīši! Mēs te uzsaucam tostu par Bakiju.
Jā, major Īgan.
-Par jauno štāba priekšnieku Bakiju. -Hei, hei!
Labi, major.
No visiem 100. grupas žūpām.
Kādam ir jāiemin taka jums, dulburiem.
-Priekā, major! -Par 100.!
-Jā, par 100.! -Lai veicas, ser!
-Paldies. -Atstāj mums kādu frici!
Iesim uz Slooter. Nāksiet?
Nē, man rīt agri jālido.
-Bak? -Diez vai, zēni.
Tad līdz rītam! Atā, Mārdža!
Bakij, tiekamies Anglijā.
Un atceries: es gribu papildu segas un nāras ar skatu.
Vari ar to rēķināties.
Viņš man nesaka. Kas ir ar tām iesaukām?
Stāsti, Mārdža!
-Jā? -Stāsti!
-Labi. -Teicu - garš stāsts.
Viņi iepazinās jauniesaukto apmācībās, pirms sākās karš.
Džons bija "Bakijs" jau kopš bērnības.
-Vai ne? -Tieši tā, jā.
Un Geils… Nu, Geils vienmēr ir bijis Geils.
Līdz…
Pirmajā apmācību dienā šis puisis pienāk pie manis
un saka: es viņam atgādinot vienu čali no viņa dzimtās puses - Viskonsinas.
Un to čali saucot Baks.
Es viņam saku, ka mani sauc Geils - Geils Klevens.
Un… Bet Bakijs neliekas mierā.
Nekā nebija. Vienā laidā: "Baks to, Baks šito."
"Bak, vai palīdzēsi man aizsiet apavus?" "Bak, palīdzi vadīt lidmašīnu!"
Nepaspēju ne attapties,
kā visi Astotie gaisa spēki jau mani sauca par Baku. Tāpēc…
Kas tas vispār par vārdu - "Geils"?
Zini ko? Tev vajadzētu man pateikties. Izdarīju tev pakalpojumu.
-Ka iedevi tādu pašu vārdu kā tev? -Nav tāds pats,
un nav mana vaina, ka tu izskaties uz mata kā Baks
-no Manitovokas Viskonsinā. -No Manitovokas.
Kurš ko tādu nodara savam labākajam draugam?
-Cik mīļi! -Mums vajag mūziku.
Labi. Neaizej, Geil…
Bak! Tu ar mani dejosi, pirms šis vakars būs galā.
Neliec man dejot, Mārdža!
Izvēlies labu!
Ārtiju Šovu, Beniju Gudmenu.
Ei! Zini, es brīnos, ka esam draugi.
Tu negribi dejot ar skaistu sievieti.
Tu nedzer. Nespēlē azartspēles.
Tev pat nepatīk sports.
Esam viens no dzīves lielajiem noslēpumiem.
-Šī man patīk. Jā. -Jā?
Tas brīdis ir klāt.
Tiksimies pēc pāris nedēļām.
Ja līdz tam nenomiršu.
Negribu atgādināt, Bakij, bet tagad tu esi simto štāba priekšnieks.
Tu tur nedodies, lai lidotu.
Paklau, man bija saruna ar 389. komandieri,
un es kopā ar viņiem lidošu, līdz ieradīsieties jūs.
Būšu novērošanas pilots.
Mūdzis tāds!
Jā. Nu, kādam ir jāpaosta pulveris, lai pastāstītu, kā tur augšā īsti ir.
Nu, tikai nenomirsti, pirms es tur nokļūstu.
Uz to nepaļaujies.
Turi priekšgalu uz leju! Apdzēsīsim to uguni!
Aiziet, ātrāk! Jums mums jāpalīdz!
1943. GADA 21. MAIJS 389. BOMBARDĒŠANAS GRUPA
VILHELMSHĀFENE, VĀCIJA
Kārtībā! Uguns nodzēsta.
Augšā! Uzņemt augstumu! Augšā!
Vairāk!
Labi, izlīdzinu. Tūlīt būs kārtībā.
-Iznīcinātāji uz 12.00. Taisni priekšā. -Ai, velns!
Zaudējām ceturto aizplāksni.
Pilots stūrmanim.
Mums jāgriežas atpakaļ. Vajag jaunu kursu!
Velns!
Te Duvāls.
Un man trāpīja.
Eju pie tevis, Duvāl.
Virzies uz rietumiem!
Sapratu. Otrajā dzinējā zūd eļļas spiediens.
Turpini, un es dabūšu jaunu kursu.
Elpo, vecīt! Tikai elpo! Turies!
-Duvāl! Kur tev trāpīja? -Velns!
Paliec ar mani, Duvāl!
Esmu tepat.
-Es neizdzīvošu, Bakij. -Beidz, Duvāl! Izdzīvosi.
Uzliec roku uz brūces! Lūk! Tā ir labi.
-Labi. -Labi? Paliec ar mani, nolādēts!
Dzirdi? Skaties uz mani! Atver acis! Atver acis!
Elpo, elpo, elpo!
Iznīcinātāji uz 12.00.
Trāpīju!
Īgan, man vajag kursu!
Jauns kurss: pagriezies pa kreisi uz 248.
Sapratu!
Tā. Paliec ar mani!
-Esam ceļā uz mājām. -Jā.
Turpini elpot!
Tas tik bija novērošanas uzdevums, major!
Vai tādi ir visi?
Domā, ko teikt saviem puišiem?
Nesaki neko. Viņi sapratīs paši.
Kā jau mēs visi.
PAMATĀ - DONALDA MILLERA GRĀMATA
PIRMĀ DAĻA
100. bombardēšanas grupa tika nosūtīta uz Angliju 1943. gada pavasarī,
lai pievienotos ASV armijas Astotajiem gaisa spēkiem cīņā pret nacistisko Vāciju.
Sauksim šo cietoksni par Alisi no Dalasas.
Alise no Dalasas?
Skan labi.
Alise no Dalasas. Mūsu pils Alise.
Parādi majoram Klevenam!
Lorč, parādi majoram!
Gribu viņu atpakaļ.
Varens sievišķis! Dos šim cietoksnim papildu spēku.
ATGRIEZIES PIE MANIS, KEN! MĪLU. ALISE
Saprotu, kāpēc gribi dot viņas vārdu.
-Viņa ir īpaša. -Viņa ir iespaidīga.
Eimison, skaidri zini, ka atvedi mūs pie pareizā fjorda?
Sapratu. 100 %.
Nating, kā izskatās aizmugurē?
Astoņi rindā, ser.
Sapratu.
Reti kurš no mums bija ceļojis tik tālu,
kur nu vēl lidojis lidmašīnā.
Mēs ieradāmies no visiem valsts nostūriem ar kopīgu mērķi:
karot pret Hitleru pie viņa namdurvīm.
Pilots ekipāžai. Drīz nosēdīsimies Grenlandē,
lai drusku iekostu un atpūstos.
Torni Blondie, te Armija 233. B-17 lido virs bāzes Bluie West One.
Lūdzu nosēšanās instrukcijas.
Armija 233, te tornis Blondie.
Virzieties uz sesto skrejceļu. Atļauts nosēsties.
Debesis skaidras. Z, ZR vējš, 40 mezgli, brāzmās līdz 50.
Altimetrs - 2990.
Mazliet vējains.
Vējains? Alabamā mēs to saucam par viesuļvētru.
Sapratu, torni Blondie. Uz sesto skrejceļu. Debesis skaidras.
Z, ZR vējš, 40 mezgli, brāzmās līdz 50.
Ellīgs sānvējš. Brāzmas pastiprinās. Esiet uzmanīgi!
Varbūt vēl pariņķojiet, major. Laipni lūgti Grenlandē!
Izlaist šasiju! Sagatavoties pacelt aizplākšņus!
Šasija tiek izlaista.
Mazliet kratīs. Turieties, puiši.
Pilots ekipāžai. Gatavojamies nosēsties.
Kreisais ritenis izlaists.
Labais izlaists.
Pārbaude pirms nosēšanās. Aizplākšņi uz ceturtdaļu?
Jā. Aizplākšņi uz ceturtdaļu.
-Aizplākšņi uz pusi. -Aizplākšņi uz pusi.
Aizplākšņi pacelti.
Kārtībā.
Uzņem augstumu, Vīl! Mēģini vēlreiz.
BLIE WEST ONE LIDLAUKS GRENLANDES DIENVIDI
Mūsu apakšvienībā bija četras eskadriļas.
Majors Geils Klevens bija 350. eskadriļas komandieris.
Viņš un majors Īgans neapšaubāmi bija visas mūsu grupas līderi.
Evs Bleiklijs bija pilots no Sietlas.
-Skat, kurš ieradies. -Bleiklij!
Sirsnīgais Benijs Demarko no Filijas.
-Major! -Demarko!
-Ellīga nosēšanās. -Ir pieredzētas sliktākas.
-Tā ir tā cīņa? -Jā.
-Kleitor, tu derībās piedalies? -Jā.
-Taču slikts signāls. -Jā, ko neteiksi!
Pagriez skaļāk!
Bombardētāji Džeimss Daglass un Hauards Hamiltons - no Vidējiem Rietumiem.
Hambon!
-Major! -Jā.
Nomierinies! Būs.
Čārlzs Krukšenks jeb Krenks bija no Jaunanglijas.
Sveiks, Krenk! Dzirdēju, ka jums bijusi smaga piezemēšanās.
Mans labākais draugs Džo "Burbulis" Peins un es bijām stūrmaņi,
tāpēc vietas noteikšana mums bija svarīga.
Major? Leitnants Krosbijs.
No kurienes tu esi? Mums jāieliek spraudīte.
Mēs ar Burbuli… Mēs uzturam tradīciju.
Puiši ir no malu malām.
Kaspera, Vaiominga.
-Kovboju štats? -Jap.
Izskatās, ka tu esi pirmais, major.
VAIOMINGA
Tu re kā!
Major! Ko tev ieliet?
Pirms dažām nedēļām te iegriezās viens mans čoms.
Grupas štāba priekšnieks. Esot noticis kaut kāds incidents.
Esi draugos ar Īganu? Majoru Džonu Īganu? Bakiju?
Jā.
Lai ko viņš teica, es neko sliktu neesmu darījis.
Nē, viņš gribēja, lai nododu tev šo.
Tas esot aizvietošanai.
Aizvietošanai?
Jā.
Un kā gan šis varētu kaut ko aizvietot?
Seržant, es nezinu, kas notika,
bet viņš man teica, ka šim vajadzētu nodarīto atlīdzināt.
Redzi to?
Salauzts narvaļa ilknis. Viņš to noņēma no sienas un tēloja vienradzi.
Saplēsa divus dīvānus, sasita gandrīz visas bāra glāzes.
Skaidrs.
Zini, parasti es nemiera cēlējus atpazīstu,
bet tavs draugs likās normāls.
Līdz sāka dziedāt.
Jā, izklausās ticami.
Lūdzu dot uz krīta Viņa teica nē
Tādi viesi kā tu Nav tālu jāmeklē
-Un es saku - nekad -Tev tas nav jādara.
Tās ir stulbas derības.
-Pietiek, nē, vairs nekad -Tagad man tas jādara.
-Nebūšu… -Kurš piesakās?
-Labi, labi. -Kurš piesakās?
Esmu spēlējis ar ikvienu no jums,
un jūs, īri, trāpāt mērķī ne labāk, kā sitot naglas.
Ko tu smejies? Jūs, angļi, neesat neko labāki.
Džek!
Bet Tomijs… Tomijs ir labākais šautriņu metējs
-visā Austrumanglijā! -Tu zaudēsi aci.
Nē. Es Tomijam uzticos.
Ja viņš trāpīs, es dabūšu abus veļļukus.
Jā. Sarunāts, jenķi.
-Abus. -Labi, abus.
Un vēl skūpstu.
Labi, Tomij. Tikai ne acīs. Tikai ne acīs, Tomij. Labi?
Lūdzu, Tomij.
Labi, Tomij. Kad esi gatavs.
Pakāsu divus veļļukus, Tomij.
-Ko tu dari? -Tomij!
Debesis zilas Redzu es
AUSTRUMANGLIJA 1943. GADA 8. JŪNIJS
Anglijā gan ne Te draņķīgs laiks un debesis zilas
Uzsmaida man
NEPIEDEROŠIEM IEEJA AIZLIEGTA KARALISKIE GAISA SPĒKI
-Labvakar, major! Tu to riteni pārdod? -Ne par kādu naudu.
Mans uzdevums bija nogādāt kapteini Breidiju un pārējos
no Grenlandes uz mūsu bāzi Torpabotsā Anglijā.
Bet mākoņos virs Atlantijas okeāna mēs kaut kā no pārējās grupas nošķīrāmies.
Grūtības sagādāja nulles redzamība,
bet man bija vēl cita problēma: nekontrolējama gaisa slimība.
Ir problēma ar elektrību.
Mums vajag kursu.
Krosbij, tu dzirdi?
Piedod! Vai vari atkārtot?
Kaut kāda ķibele ar elektrību.
Iedod gaidīšanas shēmu, kamēr to novēršam, Kros.
Sapratu. Gaidiet!
Pagriezties pa labi uz 165! Beidzu.
Sapratu. Pagriezties pa labi uz 165.
Atslēdzu elektrību un palaižu no jauna. Salabosim!
Tā noteikti ir viena no vadības ķēdēm.
Izvilkšu drošinātājus. Vaina tiks izolēta.
Pareizi. Dari tā!
Kāpēc tu vēl vem?
Tavam kuņģim jābūt tukšam kā mūsu degvielas tvertnei.
Jā, jā.
-Velns parāvis, Kros! -Piedod!
No galvas līdz kājām. Iedod kādu lupatu!
-Piedod, piedod! -Ātrāk!
Smird.
Nu? Gatavs?
Pagaidām nekādu vainu neredzu. Varbūt problēma ar riteņu motoru.
Restartēju baterijas un ģeneratorus.
Viss atkal darbojas.
Signālugunis izslēgtas.
Vai tas ir Anglijas krasts? Krosbij, tā ir Anglija, vai ne?
Nē, mums nevajadzētu būt virs ūdens, leitnant.
Kāds ir kurss?
165, kā tu man teici.
Ak, dievs tēvs debesīs!
Velns parāvis! Tā ir Francija!
Pilots ekipāžai: priekšā zenītartilērija. Turieties! Velns!
Nolādēts, Kros!
TORPABOTSAS AVIĀCIJAS BĀZE
Moris! Paldies par veļļukiem.
Nākamreiz atspēlēšos.
Aiziet! Kusties, mīļā!
Uz to pusi. Ej, meitenīt.
Viņi ir klāt.
Ejam, puika!
Demarko!
Sveiks, major!
Kur tu ņēmi to suni, Benij?
Laimēju kauliņu spēlē.
Ņēmi to puiku līdzi virs 3000 metriem?
Viņam ir maska. Tā man izmaksāja trīs zaļos. Bet kā viņam patīk lidot!
-Gaudoja vienā laidā. -Tāpēc, ka viņš ir pa daļai vilks.
Tas vilks ir pa daļai suns.
-Vai viņam ir vārds? -Kotlete.
Esi sveicināts 100., Kotlete!
Ejam, Kotlete!
Tu pēc manis ilgojies?
Kā pēc noberzta papēža.
-Kā tev te klājas? -Puse ekipējuma vēl nav atvesta.
Maskas un izpletņus nācās aizņemties no britiem.
Par to jāgādā štāba priekšniekam.
Uzskatu, ka tas čalis jāietupina.
Un vēl - pierodi pie dubļiem!
Klau, vai tavs radio čalis uztver kaut kādas sarunas no 418.?
Trūkst Breidija.
Nē.
Es tev sagādāju veļļuku.
Man vajag velosipēdu?
No barakām līdz ēdnīcai ir 20 minūšu gājiens.
Un riteņus izpērk nedēļām uz priekšu.
Domāju - kad pa ceļam uz vakariņām pabrauksi garām puišiem,
kas slās pa lietu,
tu mainīsi domas un teiksi: "Paldies, Bakij!"
Uz to nepaļaujies.
Tas ir Breidijs.
Tā, pārbaudīsim šasiju. Izlaidiet!
Sapratu.
Kreisais ritenis izlaižas.
Astesgala ritenis izlaists.
Labais neizlaižas.
Velns!
Labais ritenis neizlaižas.
-Blam, pamēģini ar kloķi! -Tūlīt.
Heifer, palīdzi viņam!
Sapratu, klausos.
Paņem.
Kur ir kloķis?
Ātrāk!
Nekustas.
-Nu taču! -Es cenšos.
Aiziet! Paej malā. Aiziet! Dod šurp!
-Paņēmi? -Jā.
Būs izcepies šasijas motors vai arī iestrēdzis skrūves domkrats.
-Esi drošs? -Jā, ser.
Galīgi iestrēdzis.
To nevar nolaist.
Ievelc kreiso riteni!
Tiešām?
Jā, mums ir lielākas izredzes izdzīvot, nosēžoties uz vēdera,
nekā ar vienu riteni.
Torni Clear-up, te Armija 071. Šasija neizlaižas.
Lūdzu nosēšanās instrukcijas. Beidzu.
Sapratu, Armija 071. Atļauts nosēsties.
Glābēji gatavībā. Beidzu.
Sapratu, Clear-up.
Pilots ekipāžai. Veiksim avārijas nosēšanos.
Dzirdat? Nu taču! Aiziet!
247. Glābēji…
-Labi. Kāpiet laukā! Visi laukā! -Aiziet, aiziet!
Tinieties!
-Kustieties! Kustieties! -Aiziet, aiziet!
Nu taču! Aiziet! Kustieties! Skrieniet, citādi mirsiet. Aiziet!
ĀTRĀ PALĪDZĪBA
-Visi ir prom. -Velns!
Viegls darbiņš.
-Paceliet un salabojiet. -Tūlīt. Ejam!
Tu esi stūrmanis, Krosbij.
Tev būtu jāspēj, nezinu, atrast Angliju.
Visi sveiki un veseli?
-Jā, ser. -Ser!
Breidij!
Uz manu kabinetu!
Kā tu noklīdi no eskadriļas?
Mēs mākoņos pašķīrāmies.
Un tad mums bija kaut kāda ķibele ar elektrību,
tāpēc stundu pavadījām, cenšoties izlaist riteni.
Tu jau zini, kā mēdz teikt.
Ir divu veidu piloti -
tādi, kas ir nosēdušies bez riteņiem, un tādi, kam tas vēl priekšā.
Major, izskatās sliktāk, nekā ir.
-Labi. Salabojiet! -Tiks darīts, major.
Tev nebija mani jāpiesedz, ja?
-Tā bija mana atbildība. Man vajadzēja… -Es tevi nepiesedzu.
Mums bija mehāniska ķibele.
Tiec galā ar to gaisa slimību!
Vai nekāp manā lidmašīnā!
Jā, ser.
Kros, tu izvēlies ainavisko ceļu?
Nu, izstāstīsi, kas tur bija ar to vienradzi?
Vienradzis ir mans mīļākais izmirušais dzīvnieks.
Francijā?
-Kā tu to dabūji gatavu? -Ko brīnies, Burbuli?
Es izvēmu visas iekšas.
-Domāju - pēc pacelšanās tas pāriet. -Nē, jā, parasti pāriet.
Bet šoreiz turbulences dēļ tas… Nezinu.
Šoreiz nepārgāja.
Esmu sliktākais stūrmanis visos armijas gaisa spēkos.
Ai, Krosbij, gan jau ir kāds sliktāks.
-Vismaz viens. -Ei!
Ceļa nepareizā puse, leitnant.
-Ser! -Laipni lūgts Anglijā!
Ja gribi zināt manas domas, tie divi ir pārskatījušies Test Pilot.
Tu pats esi pārskatījies Test Pilot.
Jā. Nepalīdzēja.
Vismaz varam viņiem teikt, kurā virzienā vadīt lidmašīnu.
-Uz redzi, Bak! -Paldies, ka atvedi.
Parasti pa taisnāko ceļu. Tavā gadījumā - pa ainaviskāko.
Ak ainaviskāko? Ļoti smieklīgi.
PULKVEŽA HEROLDA HAGLINA BIROJS 100. BOMBARDĒŠANAS GRUPAS KOMANDCENTRS
Nebiju domājis, ka man vajadzēs tev paskaidrot,
cik tavi pienākumi ir svarīgi.
Tu taču saproti, ka runa nav par to, cik labi tava komanda saklāj gultas.
Es saprotu, ser.
Tieši tāpēc mana prioritāte ir lidošana, nevis gultas klāšana.
Tavā pārziņā ir 35 lidmašīnas un 350 gaisa spēku karavīru.
Zēni, kas vēl tikai piedzīvos kauju.
Viņu dzīvība ir atkarīga no kārtības, disciplīnas un tava piemēra.
Tieši tā.
Visu cieņu…
bet domāju, ka viņiem un tev es būtu vairāk noderīgs
kā eskadriļas komandieris, nevis štāba priekšnieks.
Tas vien, ka tev ir augstāka pakāpe,
nepadara tevi par grupas līderi.
Nedomāju, ka esmu radīts, lai sēdētu pie rakstāmgalda.
Man ir jābūt augšā un jāpalīdz maniem puišiem.
Pulkvedis Lemejs mūs vēro.
Un viņam tā vien niez nagi 100. bombardēšanas grupu izformēt.
Kamēr esmu pie teikšanas, tas nenotiks.
Un es sagaidu, ka visi virsnieki šajos pūliņos būs ar mani vienoti.
Tātad arī tu, major Īgan.
Brīvs.
Viss labi, ser? Izsaukt ārstu?
Man viss kārtībā.
1943. GADA 25. JŪNIJS - PLKST. 3.00
Pēc dažām dienām mūs pamodināja uz pirmo uzdevumu.
VIRSNIEKU TELPA
Pēc simtiem stundu ilgiem mācību lidojumiem Štatos
mums bija jātic, ka esam gatavi.
Bija jātic, jo tagad tas bija pa īstam.
Ser! Ser, jums šodien jālido.
Major Kleven!
Kaujas uzdevumu dienās vienmēr bija īpašas brokastis:
olas, franču grauzdiņi, pankūkas, dubulta bekona porcija,
svaiga greipfrūtu sula un pāris tases armijas kafijas.
Vīri tās iesauca par pēdējo vakarēdienu.
Ceru, ka mēs visi atgriezīsimies sveiki un veseli no…
Čak, padosi sāli, lūdzu?
-O-ou! -Velns! Viņš izbēra sāli.
Vai pārmetīsi, lūdzu, sāli pār plecu, lai varam turpināt brokastis?
-Kas to izdarīja? -Apžēliņ!
-Ne jau visu trauku, Čak. -Tas nav uz nelaimi.
-Teici, lai pārmetu sāli. -Stulbenis!
Teica, lai pārmetu sāli.
-Kērt, šodien lidošu kopā ar jums. -Lūdzu.
-Ko? -Piedod, Dik.
Zinu, tādēļ būsi astē, toties varēsi šaut uz aizmuguri.
-Viss kārtībā. -Vai Kotlete arī pošas līdzi?
Lemonss vai Vinks viņu pieskatīs.
Šinī uzdevumā tu negribi doties, draudziņ. Tici man!
Nu, labāk aiziešu pēc olām, kamēr vēl ir.
Nē, nav vērts, Bak.
Tās olas tika izdētas vēl pirms manas pubertātes.
Nu labi. Tad es olas neēdīšu.
-Labrīt, puiši! -Major Vīl! Labrīt, ser!
Kā gulējāt?
-Sasodīti lieliski. -Kā zīdainis.
Vai jaunais komandieris arī lidos?
Jaunais vai jaunais jaunais komandieris?
Par to nedomājiet! Domājiet par lidošanu!
Jūsu formācijai jābūt tik ciešai,
lai starp spārnu galiem nebūtu vietas monētai.
-Jā, major Vīl. -Jā, ser.
Mierā!
Brīvi.
Šodien mērķis ir Brēmene.
Mēs bombardēsim zemūdeņu bāzes Vēzeres upē.
Tā. Šis mērķis ir ārkārtīgi svarīgs.
Pagājušajā mēnesī vien mēs zemūdeņu dēļ zaudējām gandrīz 70 kravas kuģus.
Un, ja nevaram nogādāt materiālus no ASV uz Lielbritāniju,
mēs kontinentā kāju nevarēsim spert.
350. būs augstajā pozīcijā ar majoru Klevenu kā vadošo pilotu,
un 349. - zemajā ar majoru Vīlu kā vadošo.
Es būšu priekšā kopā ar leitnantu Daiju 351. grupā.
Pēc formācijas izveidošanas 100. grupa pievienosies 94., 95.
un 96. bombardēšanas grupai.
Mēs būsim pēdējie un zemākie.
Astesgala Čārlijs.
Kopā pulkā būs 78 bumbvedēji.
-Velns! -Majors Boumens, izlūkošanas virsnieks,
turpinās.
Un beigās kapteinis Bekers informēs par laikapstākļiem.
Major!
Paldies, ser.
Gaismas, lūdzu!
Lūdzu.
Ņemiet vērā zenītartilērijas pozīcijas gan jūrā, gan uz zemes
gar Frīzu salām - no Nordernejas līdz Langeogai.
Virs cietzemes rēķinieties ar koncentrētu zenītartilēriju no Vilhelmshāfenes
līdz pat Brēmenei.
Identificētā artilērija ietver 88 un 105 milimetru lielgabalus,
kurus vada Vircburgas radars, tātad viņi jūs izsekos.
Stūrmaņi, bombardētāji, kad būsim te beiguši,
dodieties uz štābu, lai saņemtu specializētu instruktāžu.
Jūsu sākumpunkts atrodas uz ziemeļrietumiem no Brēmenes - šeit.
Mērķu karti, lūdzu.
No tā sākumpunkta
ir taisns 14 kilometru lidojums līdz mērķim.
Šīs ir tās bāzes - upes austrumu pusē.
Šī galvenā bāze būs jūsu trāpījumu centrs.
Un pirms tam jūsu kurss būs 218 grādi no ziemeļiem.
Uzreiz pēc pagriešanās sekojiet upei.
-Lūdzu, major. -Paldies.
Saki, Kērt! Kāds ir tavs dienas citāts?
Es šodien lidošu kā eņģelis, bet mirt kā eņģelis netaisos.
Major, šķiet, tā ir par mazu. Nevaru uzvilkt.
-Paldies. -Lūdzu.
Bak, palīdzi man ar to aitādu!
Jā.
Viss labi? Tu tiksi galā. Mēs tiksim galā.
Man patīk tavs losjons.
Labi. Tieši tik tuvu tev šodien jābūt pie mana spārna.
-Tieši kā trenējāmies. -Jā, ser.
Labrīt, kungi!
Ja kāds mani nepazīst - esmu tēvs Teska.
Esmu tepat pāri ceļam…
Kapteinis Filipss arī,
ja kādam mūs vajag.
Paldies, kapelān. Mēs to paturēsim prātā.
Bak!
-Ei! -Viss kārtībā?
Jā.
Kas tas ir?
-Tu nokārto rēķinus? -Tā ir mana laimīgā divdolāru banknote.
Tava laimīgā…
-Ak kungs, Džon! -Še! Ņem!
Es ar to biju jau divos uzdevumos. Divas veiksmīgas piezemēšanās.
Re, divi stūri noplēsti. Viens par katru uzdevumu. Te nu es esmu.
Ņem!
Kāpiet iekšā!
Veiksmei.
Nu labi.
Uz redzīti!
Labs ir. Uz redzīti, puiši!
Es došos uz turieni.
KAPELA
Stājamies aplī!
Kā zināt, šis ir mūsu pirmais uzdevums.
Es paļaujos, ka jūs atcerēsieties, ko mācījāties, un zināsiet, kas jādara.
Izdarīsim visu, kā nākas, un uzmetīsim bumbas tiem nacistu mērgļiem,
un drīz tiksim mājās.
Jā, ser!
Majors lidos kopā ar mums. Major?
Pirmā īstā kauja, puiši.
Samalsim viņus miltos!
Jā, ser.
Labi. Tad kāpēc mēs te vēl stāvam?
-Tur aizmugurē viss kārtībā, Dikij? -Tu smejies?
Tik omulīgi kā viesnīcā Ritz.
Paldies.
-Kungi! -Ser!
Mums veicas, ka esi mūsu lidmašīnā.
-Es tevī jūtu Dieva garu. -Jā, tas ir mūsos visos, draugs.
Tu man aizņēmi vietu.
Jā.
Labāk piedāvāju tev to, nekā sēdi man klēpī.
Gatavs pārbaudei.
1. A veidlapa?
Kārtībā.
Degvielas pārvades vārsti un slēdži?
Abi pārvades vārsti un slēdzis ir izslēgti.
Starpdzesētāji ir auksti.
Žiroskopi?
Degvielas padeves slēdži?
Visi četri atvērti.
Pārsega vērtnes?
Atvērtas un nofiksētas.
-Droseļvārsti? -Droseļvārsti aizvērti.
Galvenais un aizdedzes pārslēgs?
Akumulatori ieslēgti.
Kārtībā.
Būstersūkņi, spiediens?
Sūkņi ieslēgti.
Degvielas daudzums - labs.
Labi, leitnant. Esi gatavs iedarbināt dzinējus?
Jā, ser.
Iedarbinu pirmo.
Prieks, ka esi ar mums, pulkvedi.
-Iedarbināt otro. -Iedarbinu otro.
Degvielas spiediens, eļļas spiediens - izskatās labi.
Iedarbināt trešo!
B-17 bija aprīkots ar 12 ložmetējiem, kas mūs pasargāja no visām pusēm.
Mēs to saucām par lidojošo cietoksni.
Taču, lai izdzīvotu, mums bija jāturas kopā,
ciešā formācijā izveidojot aizsardzības uguns sienu.
Tas bija svarīgi, jo, ja mēs pašķirtos,
vācu iznīcinātāji mūs varētu novākt citu pēc cita.
Parādiet viņiem velnu, zēni!
Izšauj zaļo signālu!
Aiziet, puiši!
Sešdesmit.
Deviņdesmit.
100.
110.
Labi, puiši. Aiziet!
Četrdesmit.
Piecdesmit.
Sešdesmit.
Deviņdesmit.
100, 110.
Joprojām uzņemam augstumu, puiši. Trīs stundas līdz mērķim.
Pārbaude pēc pacelšanās.
Augstuma uzņemšanas jauda iestatīta.
Pārsega vērtnes - kārtībā.
Labais ritenis ievilkts.
-Kreisais ritenis ievilkts. -Astesgala - ievilkts.
Tā, Boser, tev jālien bumbā.
Labi, Kērt, es vadu.
Pilots ekipāžai. 3000 metru.
Uzlikt masku un atsaukties!
Bumbas tornis - sapratu.
Aste - sapratu.
Labais vidus - sapratu.
Kreisais vidus - kārtībā.
Radiosakari - sapratu.
Inženieris - sapratu.
Stūrmanis - kārtībā.
Bombardētājs - sapratu.
Best, izšauj signālraķeti!
Paskatīsimies, vai spēsim šai miglā izveidot formāciju.
Sapratu.
Vai tā ir signālraķete?
Priekšgals ekipāžai: es zem mums redzēju signālraķeti.
Sapratu. Redzēji, kurš izšāva?
Nē. Es tur neredzu neko.
Sasodīts! B-17 uz 12.00, apakšā. Viņi ir tieši zem mums.
Roj, pacelies!
Nolādēts! Virs mums ir cietoksnis.
Sapratu. Es to redzu.
Astes šāvēj, runā ar mani!
Nolādēts, vai ceļš brīvs?
Aste pilotam: ceļš brīvs.
-Apžēliņ! Par mata tiesu. -Klevena lidmašīna.
Es to losjonu pazītu jebkur.
Nopietni?
Nu, tu liki viņam turēties tuvumā.
Ne jau tik tuvu.
Pilots ekipāžai: mums caur šo ķēpu jālido vēl stundu.
Turiet acis vaļā!
Apžēliņ! Mums jāpanāk pārējā grupa.
Esam pamatīgi atpalikuši. Formācija ir nekārtīga.
Pirmais dzinējs niķojas.
-Mēs to zaudējam. -Velns!
Pilots astes šāvējam. Ko tu tur aizmugurē redzi?
Aste Klevenam: no mūsu grupas formācijā ir seši.
351. ir ierindā, bet 349. ļoti atpalikuši. Visi seši.
Izskatās, ka viņu vadošais, Vīls, dūmo.
Sapratu.
Redmeat vadošais, te Surface vadošais.
Kas tur aizmugurē notiek, Vīl?
Surface vadošais, mums ir problēma ar dzinēju. Risinām.
Sapratu. Tev jāpieņem lēmums, Vīl.
-Tu apdraudi savu eskadriļu. -Pacer vadošais, sapratu.
Esam ļoti atpalikuši no grupas.
Jo ilgāk gaidīsim, jo grūtāk viņiem būs panākt pārējos.
Nolādēts! Izslēdzam!
Apturu degvielas padevi.
Pacer vadošais, te Redmeat vadošais. Esam zaudējuši pirmo dzinēju.
Nevaram uzturēt tempu. Dodamies atpakaļ.
Sapratu, Surface vadošais.
Redmeat otrie, mums ir mehāniska kļūme.
Uzņemu kursu atpakaļ. Tagad esat vadošie.
Sapratu, klausos.
Pilots ekipāžai: mēs ieņemam Redmeat vadošo pozīciju.
Pārejam uz maksimālo jaudu.
Uzraugiet patēriņu!
Nosvilināsim daudz degvielas, kamēr ķersim pārējo grupu.
-Uguni! Uguni! -Uguni!
Sākas. Zenītartilērija. Turieties, zēni!
Bumba ekipāžai: zenītartilērija uz 11.00, lejā.
Zenītartilērija uz 10.00, augšā. Uz 4.00, augšā.
Zenītartilērija visur.
Lai Dievs viņu savalda, mēs pazemīgi lūdzam.
Un Tu, debesu karapulka vadoni,
ar dievišķo spēku iedzen sātanu ellē.
Stūrmani, cik vēl ilgi līdz mērķim?
Apmēram 11 minūtes.
-Sapratu. -Vienpadsmit minūtes?
Debesu karapulks. Un visus ļaunos garus…
Mīļo stundiņ!
…kas klejo pa pasauli, lai samaitātu dvēseles. Āmen.
Velns!
Bombardētājs komandējošam pilotam: mums jābūt virs mērķa,
bet es ne velna neredzu. Vai mest bumbas?
Nav jēgas.
-Ser? -Es nebombardēšu,
ja to sasodīto mērķi neredzam.
Stūrmani, kā izskatās sekundārais mērķis?
Stūrmanis komandējošam pilotam: tāpat.
Nulles redzamība, ser.
Komandējošais pilots ekipāžai: es šo uzdevumu atceļu.
-Stūrmani, sagatavo jaunu kursu! -Sapratu.
Zootsuit Two vadošais izsauc Zootsuit Two.
Roger. Uncle. Fox. Xray.
Atkārtoju. Roger. Uncle. Fox. Xray.
-Sasodīts, komandieris uzdevumu atceļ. -Velns!
Surface vadošais Pacer vadošajam: sapratu, klausos.
Pilots ekipāžai: uzdevums atcelts. Atkārtoju: uzdevums atcelts.
Zenītartilērija mitējās.
Jūs zināt, ko tas nozīmē, zēni.
Labi. Sagatavojieties, puiši!
Sapratu, major.
Komandējošais pilots astei: ko tu redzi aizmugurē?
Es neredzu 349. Viņi vēl ir krietni atpalikuši.
Klevena grupa ir cieši mums līdzās.
Sapratu. Gaidiet ienaidnieka iznīcinātājus!
Kuru katru brīdi, zēni. Turiet acis vaļā!
Augšējais tornis ekipāžai: uz 12.00, augšā. Iznīcinātāji!
Viņi ir ātri.
Viņš vajā Vīla komandu.
Iznīcinātāji uz 12.00, augšā!
Velns!
Viņi trāpīja Adamsam. Ak nē! Nē. Viņiem jālec laukā.
Adams, leciet laukā! Vai kāds redz izpletņus?
Aste pilotam: izpletņus neredzu.
Sapratu. Turpini ziņot par iznīcinātājiem!
Iznīcinātāji! Uz 12.00, augšā!
Šmalenbakam trāpīja.
Ak kungs! Šmalenbaks krīt.
Velns! Viņi lido mums taisni virsū. Apžēliņ!
Malins!
Klevens astei: ko tu tur aizmugurē redzi?
Aste Klevenam: 349. ir aiz mākoņiem.
Es viņus neredzu, ser.
Mums seko 190.
Iznīcinātāji uz 6.00. Uz 8.00!
Bāc! Nolādēts, iesprūdis.
Velns, velns!
Nu taču!
Velns parāvis! Apžēliņ!
Aste, ziņo! Dikij!
Aste Klevenam: iznīcinātāji ir prom.
Es redzu tikai divus no 349., ser. Trīs cietokšņu vairs nav.
Dikij, atkārto!
No 349. palikušas tikai divas lidmašīnas, ser.
Apžēliņ!
Bumbas tornis pilotam. Tornī ir izšauts caurums.
Es salstu nost. Vai varat dabūt mani no šejienes laukā?
Ei, puiši, izvelciet Boseru un sasildiet.
Vai Boseram viss kārtībā?
Mēs viņam palīdzam.
Tavs tērps ir galīgi sašauts. Nav brīnums.
Atnesiet viņam segu!
Turieties, puiši!
Atgriezīsimies bāzē, kad būsim izmetuši tās bumbas Lamanšā.
Pazuda jauda, un tad tas vienkārši pārstāja darboties.
Pirmais uzdevums, un tā nepaveicās, major.
Karburatora vājais maisījums izraisīja aizdedzes sveces aizsērēšanu.
Remonts prasīs tikai dažas stundas.
Septiņas, astoņas, deviņas, desmit, 11, 12, 13, 14, 15.
-Palīdzēsim. Palīdzēsim. -Aiziet! Ejam!
Aiziet!
Saglabājiet mieru!
Velns!
Pulkvedi?
Pulkvedi, viss labi?
Apžēliņ! Viss labi, ser?
Komandierim vajag palīdzību!
Neviena vairs nelido.
-Es saskaitīju 15. -Es arī.
Deviņpadsmit pacēlās, viena atgriezās. Triju trūkst.
-Visas no Vīla vienības. -Ejam!
-Lūk, skaitļi. -Ne tagad.
Labi. Kāpiet kravas mašīnā, sasodīts!
Van Noj! Ei! Glen! Glen!
Ei, Vīl! Vīl, nomierinies!
Muti ciet! Kāpiet mašīnā!
Vairs ne vārda, vairs ne vārda! Runāsiet iztaujāšanā.
-Van Noj, nerunā! Kāp mašīnā! -Dodieties uz iztaujāšanu!
-Ne vārda! -Tikai cenšos noskaidrot,
-kas notika ar maniem puišiem. -Uz iztaujāšanu!
Veicīgi! Tā ir pavēle.
Kāp iekšā, vecīt!
Ko skatāties? Jums ir jālabo lidmašīna.
-Atpakaļ pie darba, zēni! -Aiziet!
Aiziet! Braucam!
Jums jābrauc. Nesarunāties!
Jā. Brīnums, ka tā nenogāzās.
-Paskaties uz to mazulīti. -Jā.
Vienos caurumos.
-Tas prasīs kādu laiciņu. -Salabosim.
Neviens neatnāca.
Tas jānomaina…
Nezinu. Par to es nezinu.
Avārijas nosēšanās nebija.
Motors tika sašauts.
Man tevi jāved uz iztaujāšanu, Bak. Nāc!
Nenometām nevienu bumbu.
Nācās tās izgāzt Lamanšā.
Es zinu.
Braucam!
Kāpēc tu man nepateici?
Ko?
Tu biji augšā.
Divi uzdevumi.
Tu man nepateici, ka tas ir tā.
Es nezināju, ko teikt.
Tagad tu to esi redzējis.
Es nezinu, ko redzēju.
Trīsdesmit puiši…
Vienkārši…
Man vajadzēja būt tur kopā ar tevi.
Mums priekšā ir garš ceļš.
Jā.
NĀKAMAJĀ SĒRIJĀ
ATDOT HITLERAM
Es jūs, amerikāņus, apbrīnoju. Lidojat gaismā.
Bet bombardēšana pa dienu ir pašnāvība.
Tā kā tev patīk cīnīties pa naktīm, Braien.
Kurš var trāpīt mērķī naktī?
Vai tu kaut ko jūti? Jo es nejūtu neko.
Mums ir problēma, major.
-Es varu lidot. -Ne velna nevari.
-Mēs šodien vadām pulku. -Es nevaru vadīt pulku.
Zenītartilērija uz 12.00, līmeniski.
Trešais dzinējs smagi bojāts.
Aste Klevenam: Bidiks sašauts.
-Veiksim avārijas nosēšanos. -Par zemu. Par zemu.
Pilots ekipāžai. Esiet gatavi!
Tulkojusi Aija Apse